**F E L A D A T – E L L Á T Á S I E L Ő S Z E R Z Ő D É S**

amely létrejött egyrészről:

Biharkeresztes Város Önkormányzata (székhely: 4110 Biharkeresztes, Széchenyi u. 57., törzskönyvi azonosító szám (PIR): 728405, KSH statisztikai számjel: 15728403-8411-321-09, adószám: 15728403-2-09, képviseli: Dani Béla Péter polgármester), mint megbízó, a továbbiakban: **Megbízó**

másrészről:

HENIMED Kft. (székhelye: 4110 Biharkeresztes, Kossuth u. 139. sz., orvosi pecsét száma: 80581, nyilvántartási száma: 80581, adószáma: 32847060-1-09, képviseli: Dr. Oláh Henrietta), mint feladatot ellátó orvos, a továbbiakban, mint **Szolgáltató**

együttesen szerződő Felek között az alulírott helyen és napon az alábbi feltételek szerint:

**I. Előzmény**

Jelen előszerződés előzményét képezi, hogy Dr. Oláh Henrietta 2025. augusztus 1. napjától Biharkeresztes 3-as vegyes háziorvosi körzetet helyettesítéssel történő ellátására kötött szerződést a Megbízóval.

Felek rögzítik, hogy a Magyarország helyi önkormányzatairól szóló 2011. évi CLXXXIX. törvény 13. § (1) bekezdés (4) pontja alapján a Megbízó az egészségügyi alapellátás körében gondoskodik a háziorvosi alapellátásról, melyet a HENIMED Kft.-vel kötendő feladat-ellátási szerződés keretében kívánja teljesíteni.

**II. Előszerződés tárgya**

1. Az előszerződés tárgya a területi ellátási kötelezettséggel működő, Biharkeresztes 3-as számú vegyes háziorvosi körzetére végzendő alapellátási feladatainak a teljes körű ellátására végleges feladat-ellátási szerződés megkötése.

2. Megbízó 2025. október 1. napjától határozatlan időtartamra mint Szolgáltatóval feladat-ellátási szerződést kíván kötni a 103/2025. (VI. 16.) önkormányzati határozatában meghatározott Biharkeresztes 3-as számú vegyes háziorvosi körzet ellátására azzal a feltétellel, hogy Dr. Oláh Henrietta a Megbízó rendelkezésére bocsátja az Országos Kórházi Főigazgatóság jogerős határozatát arról, hogy megfelel a praxisjog megszerzéséhez szükséges feltételeknek, rendelkezik a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya (továbbiakban: Népegészségügyi Osztály) tevékenyégre vonatkozó praxisengedélyével.

3. A Szolgáltató az előszerződésben vállalja, hogy a végleges feladat-ellátási szerződés hatályba lépésének napjától feladatait a szakma szabályai szerint, a háziorvosi, gyermekorvosi és fogorvosi tevékenységről szóló 4/2000. (II. 25.) EüM rendeletben foglaltaknak megfelelően, területi ellátási kötelezettséggel, a Népegészségügyi Osztály működési engedélylében meghatározott rendelési időben ellátja. A Szolgáltató feladatait személyesen Dr. Oláh Henrietta látja el.

4. Szerződő felek megállapodnak abban, hogy az Egészségügyi-feladatellátási szerződésben szabályozzák a feladatellátás feltételeit.

5. Megbízó kijelenti, hogy Szolgáltató a tevékenység ellátásához szükséges jogosultságát és végzettségét igazolta.

**III. Egyéb rendelkezések**

1. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 27. § (3) bekezdése értelmében közérdekből nyilvános adatként nem minősül üzleti titoknak a központi és a helyi önkormányzati költségvetés, illetve az európai uniós támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.

2. A Felek vállalják, hogy mindent elkövetnek annak érdekében, hogy jelen szerződéssel összefüggésben felmerült vitákat békésen rendezzék. Békés rendezés hiányában - hatáskörtől függően - kikötik a Berettyóújfalui Járásbíróság és a Debreceni Törvényszék kizárólagos illetékességét.

3. Jelen megállapodásban nem szabályozott kérdésekben az egészségügyről szóló 1997. évi CLV. törvény, a Polgári Törvénykönyvről szóló 2013. évi V. törvény, az önálló orvosi tevékenységről szóló 2000. évi II. törvény, a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet, valamint az egészségügyi szolgáltatások egészségbiztosítási alapból történő finanszírozásának részletes szabályairól szóló 43/1999. (II.3.) Korm. rendelet, az önálló orvosi tevékenységről szóló 2000. évi II. törvény végrehajtásáról 313/2011. (XII. 23.) Korm. rendelet, valamint az egyéb vonatkozó jogszabályok rendelkezései az irányadók.

4. Jelen előszerződést a Felek annak elolvasása, értelmezése után, mint akaratukkal mindenben megegyezőt írták alá.

**Biharkeresztes, 2025. augusztus 11.**

…………………………………… ……………………………………

**Megbízó Szolgáltató**

**Biharkeresztes Város Önkormányzata HENIMED Kft.**

**Dani Béla Péter Dr. Oláh Henrietta**

**polgármester ügyvezető**