# **Biharkeresztes Város Önkormányzat** **8.**

Po l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*a* *Biharkeresztesi Szarkaláb Hagyományőrző Néptánc Egyesület kérelmére*

A Biharkeresztesi Szarkaláb Hagyományőrző Néptánc Egyesület 2025. július 4. napján kérelemmel fordult Biharkeresztes Város Önkormányzat Képviselő-testületéhez.

A Biharkeresztesi Szarkaláb Hagyományőrző Néptánc Egyesület idén tizenharmadik alkalommal rendezi meg a Szüreti Mulatságot. A rendezvény 2025. szeptember 27-én kerül megrendezésre. Terveik szerint 10-12 csoportot hívnak meg határon innen és túlról. Ez kb. 250-300 táncost jelent. Érkezéskor szendvicses megvendégeléssel szokták fogadni őket, gála után egytál étellel látják őket vendégül.

Szokásaikhoz híven most is két zenekar lesz, egy népi és egy buli zenekar. A gála lebonyolításához hangtechnikai szolgáltatót vesznek igénybe.

Tervezett kiadásaik: Prima Volta zenekar : 400.000 Ft

Belami zenekar : 250.000 Ft

Vendéglátás: kb 1800 Ft/ fő – 400.000 Ft

Hangtechnika: 150.000 Ft

Az Egyesület kéri, hogy az önkormányzat, amennyiben lehetősége van támogassa a rendezvényük sikeres megvalósítását.

Fentiek alapján előterjesztem az alábbi

**H a t á r o z a t i j a v a s l a t** –ot:

**„A”**

Biharkeresztes Város Önkormányzat Képviselő-testülete megismerte a Biharkeresztesi Szarkaláb Hagyományőrző Néptánc Egyesület kérelmét és a Szüreti Mulatság megrendezéséhez …………. Ft anyagi támogatást biztosít a 2025. évi költségvetése terhére.

**Felelős:** Dani Béla Péter polgármester

**Határidő**: azonnal

**„B”**

Biharkeresztes Város Önkormányzat Képviselő-testülete a a Biharkeresztesi Szarkaláb Hagyományőrző Néptánc Egyesület kérelmét megismerte, de azt pénzügyi erőforrás hiánya miatt nem áll módjában támogatni.

**Felelős:** Dani Béla Péter polgármester

**Határidő:** azonnal

Biharkeresztes, 2025. július 11.

**Dani Béla Péter**

polgármester